hy hy en hy hy hy hy hy ta hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
1932թ.-ից Սինատրան սկսում է ելույթներ ունենալ ռադիոյով: Նրա ապագա կարիերայի համար ճակատագրական է դառնում 1933թ., երբ համերգներից մեկի ժամանակ առիթ է ունենում հանդիպել իր կուռքին` ամերիկացի հայտնի երգիչ ու դերասան Բինգ Քրոսբիին: Այդ պահից ի վեր նա հաստատապես որոշում է իր կյանքը նվիրել բեմին: Հարկ է նշել, որ այս ընթացքում Ֆրենկը զուգահեռ աշխատում էր որպես սպորտային լրագրող, բայց սա չի խանգարում նրան տարվել նաև կինոյով: Նա հիանում էր դերասան Էդվարդ Գ. Ռոբինսոնով, որը հայտնի էր գանգստերական ֆիլմերում մարմնավորած իր կերպարներով:
Դեպի իրական փառք տանող Սինատրայի ճանապարհը սկսվում է 1935թ, երբ ''The Hoboken Four'' խմբի հետ հաղթում է ''Major Bowes Amateur Hour'' հայտնի ռադիոշոուի տաղանդների մրցույթում` միջազգային հյուրախաղերի մեկնելու հնարավորություն ստանալով: Վերադառնալով Նյու Ջերսի` նա շոումենի մշտական աշխատանք է ստանում տեղի երաժշտական ռեստորանում: Այս ռեստորանը բավականին հայտնի էր նաև աստղերի շրջանում. Ֆրենկին սկսում են ճանաչել հայտնի մարդիկ:
1939թ. Սինատրան ամուսնանում է Նենսի Բարբատոյի հետ: 1940թ. ծնվում է ապագա երգչուհի Նենսի Սինատրան: 1944թ. լույս աշխարհ է գալիս նրանց երկրորդ երեխան` Ֆրենկ Սինատրա Կրտսերը, իսկ 1948թ.` Թինա Սինատրան:
1942թ. Սինատրային հրավիրում են Նյու Յորք` «Փարամաունթ» հայնտի ընկերության Սուրբ ծննդյան տոնական համերգին մասնակցելու: Այստեղ նրան նկատում է գործակալ Ջորջ Էվանսը` երկու շաբաթում Ֆրենկին դարձնելով ամերիկացի դեռահաս աղջիկների կուռք: 1944թ. Սինատրային բանակ զորակոչվելու համար ոչ պիտանի են ճանաչում թմբկաթաղանթի ի ծնե արատի պատճառով: Տարիներ անց նա ծեծի է ենթարկում մի լրագրողի, որը համարձակվել էր հայտարարել, որ Սինատրան ապօրինի ազատվել է բանակի ծառայությունից իր հեղինակավոր կապերը օգտագործելու շնորհիվ:
1940-ական թվականներին Սինատրան բուռն սիրավեպ է սկսում հայտնի դերասանուհի Ավա
Ֆ.Սինատրան և Ա. Գարդները
Գարդների հետ: Այս շրջանը համընկնում է ստեղծագործական մեծ ճգնաժամի հետ: 1949թ. նրան զրկում են ռադիոյի աշխատանքից, կինը ամուսնալուծության հայտ է ներկայացնում, Ավա Գարդների հետ սիրավեպը մեծ սկանդալի է վերածվում, իսկ ''Columbia Records''-ը հրաժարվում է համագործակցությունից: 1951թ. Սինատրան և Գարդներն ամուսնանում են և 6 տարի համատեղ կյանք են վարում: Ամուսնալուծության շրջանում Ֆրենկը ուժեղ մրսածության պատճառով կորցնում է ձայնը: Այս օրերն այնքան ծանր էին Սինատրայի համար, որ նա մտածում էր ինքնասպանություն գործելու մասին: Այնուամենայնիվ, անհաջողությունների այս շարքը շուտով ավարտվում է Սինատրայի աղմկահարույց վերադարձով. 1952թ. Լաս Վեգասի հայտնի խաղատներից մեկում ունեցած նրա համերգն անցնում է լեփ-լեցուն դահլիճում: Շուտով Սինատրան հրավեր է ստանում նաև Հոլիվուդից: 1953թ. նա նկարահանվում է «Այսուհետ և հավետ» ֆիլմում և այստեղ մարմնավորած կերպարի համար արժանանում «Օսկարի» արձանիկի «Տղամարդու երկրորդ պլանի լավագույն դերակատարում» անվանակարգում: Այս ընթացքում Սինատրան աշխատում էր նաև NBS ռադիոյում` մեծ հաջողությամբ շարունակելով ռադիոհաղորդավարի իր մշտական կարիերան: 1950-ական թթ Սինատրան հանդես էր գալիս այնպիսի աստղերի կողքին,
Սինատրան և Դին Մարթինը
ինչպիսիք են Դին Մարթինը, Սեմմի Դեվիսը, Ջո Բիշոփը և Փիթեր Լոուֆորդը: Նրանց «միությունը» կոչվում էր ''Rat Pack'' (թարգմ.`առնետների խումբ) և այնքան հայտնի ու հաջողակ էր, որ աշխատում էր Ջոն Քեննեդիի համար: 1966թ. 51-ամյա Ֆրենկն ամուսնանում է 21-ամյա դերասանուհի Միա Ֆեռոուի հետ: Մեկ տարի անց նրանք ամուսնալուծվում են: Սինատրայի չորրորդ ու վերջին կինը դառնում է Բարբարա Մարքսը, որի հետ ապրում է մինչև կյանքի վերջը: 1971թ. Հոլիվուդում բարեգործական մի համերգի ժամանակ Սինատրան հայտարարում է բեմից հեռանալու մասին, սակայն 1974թ-ին դեռ ելույթներ էր ունենում: 1979թ. նա ձայնագրում իր ամենամեծ հիթերից մեկը`''New York, New York''-ը: 1993թ. Սինատրան թողարկում է իր վերջին`  «Զուգերգեր» ալբոմը: Լեգենդար երգիչը վերջին անգամ բեմ է դուրս գալիս 1995թ. փետրվարի 25-ին: Սինատրան մահանում է սրտի կաթվածից, 1998թ. մայիսի 14-ին՝ 82 տարեկան հասակում:
Սինատրան մի քանի մականուն է ունեցել, որոնք պարբերաբար փոխարինել են միմյանց՝ «Ֆրենկի», «Ոսկե ձայն», «Պարոն Կապույտ աչքեր» և այլն: Ընդհանուր առմամբ նա նկարահանվել է մոտ 60 ֆիլմում, այդ թվում` «Ոսկե ձեռքով մարդը», «Օուշենի 11 ընկերները», «Հպարտություն և կիրք»: Նրա ամենասիրված հիթերից են` ''My Way”, ‘’Let it snow’’, ‘’Fly me to the moon’’, ‘’Something Stupid’’, ‘’It was a very good year’’ և այլն: «Սինատրայի մահվան օրը 20-րդ դարի վերջն է». այսպես արձագանքեցին լրատվամիջոցերը լեգենդի կորստին...
Posted by Արվեստի Աշխարհը at 04:24
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.